จากการที่ได้ศึกษารูปแบบการป้องกันและแก้ไขปัญหาการกระทำความผิดซ้ำของเด็กและเยาวชนจากเอกสารเรื่อง รูปแบบการกลับคืนสู่สังคมของเยาวชนของ Michigan (Michigan Youth Reentry Model) การสร้างกรอบการกลับคืนสู่สังคมของเยาวชน ครอบครัว และชุมชน โดย The Michigan Council on Crime and Delinquency จากข้อมูลที่มีการเผยแพร่จากเว็บไซด์ <https://www.michigan.gov/documents/dhs/Michigan> Michigan Youth Re-entry Model 420255.7 pdf (2013) โดยสรุปแล้วผู้ศึกษาเห็นว่าเป็นรูปแบบที่น่าสนใจ โดยเฉพาะในเรื่องนโยบายหลักของรูปแบบ MYRI เพื่อที่จะลดจำนวนอาชญากรรมและสร้างสังคมปลอดภัย ด้วยวิธีการสร้างอัตราความสำเร็จในการกลับคืนสู่สังคมของเยาวชนกระทำผิดที่มีแผนปฏิบัติกับเยาวชนเป็นรายบุคคลซึ่งเชื่อมโยงกับบริการของรัฐและและชุมชนในพื้นที่อย่างบูรณาการภายหลังการปล่อยตัวแบบไร้รอยต่อ โดยมีเยาวชนและครอบครัวเป็นศูนย์กลาง ประสานกับผู้มีส่วนได้ส่วนเสียและบริการพื้นฐานที่จะช่วยเหลือแก้ไขปัญหาการกระทำผิดของเยาวชนซึ่งผ่านการประเมินและจัดลำดับความเสี่ยงและความจำเป็น ที่เป็นตัวขวางกั้นไม่ให้เยาวชนประสบความสำเร็จในการกลับไปใช้ชีวิตในชุมชน กระบวนการหลักที่นำมาใช้เป็นคือ กระบวนการจัดการรายกรณี (Case Management Process) ซึ่งรูปแบบ MYRI จะเริ่มดำเนินการตั้งแต่วันแรกที่เยาวชนเข้ารับการฝึกอบรม และดำเนินการอย่างต่อเนื่องในระหว่างการฝึกอบรม การเตรียมการก่อนก่อนปล่อยและภายหลังปล่อยจนกระทั่งเยาวชนมีความมั่นคงที่จะอยู่ในชุมชน โดยมีคณะทำงานซึ่งเรียกว่า “The Youth’s Transition Team” ซึ่งประกอบด้วยผู้มีส่วนได้ส่วนเสียที่จะต้องประสานงานและร่วมมือในการจัดหาทรัพยากรหรือบริการต่าง ๆ ที่จะสนับสนุนในการปฏิบัติงานตามแผนให้ประสบความสำเร็จ รูปแบบ MYRI ประกอบด้วยหลักการที่ใช้ในการตัดสินใจ 7 ข้อ (การประเมิน/การจำแนก โปรแกรมบำบัด การเตรียมปล่อย การตัดสินใจปล่อย การสอดส่องดูแลและบริการ การสร้างแรงจูงใจ การปล่อย และสงเคราะห์หลังปล่อย) มีระยะการดำเนินงาน 3 ระยะคือ

1. ระยะเตรียมพร้อม (Getting ready) จะเริ่มทันทีที่เยาวชนเข้าไปในสถานควบคุม โดยเยาวชนจะได้รับการประเมินและการจำแนกความเสี่ยงและความจำเป็นพร้อมกับจัดลำดับความสำคัญ จากนั้นจึงนำมาวางแผนการบำบัดและให้การบำบัดตามแผนที่ได้จากการประเมิน โปรแกรมที่จัดให้ได้แก่ บริการด้านสุขภาพร่างกายและสุขภาพจิต การบำบัดยาเสพติดและการบำบัดด้านพฤติกรรม การศึกษาสายสามัญและวิชาชีพ การให้ครอบครัวเข้ามามีส่วนร่วมและสร้างความสัมพันธ์ที่ดี

2. ระยะกลับบ้าน (Going Home) จะดำเนินการก่อนถึงกำหนดปล่อย 6 เดือน ซึ่งเยาวชนได้รับการประเมินซ้ำเพื่อที่จะพัฒนาแผนหลังปล่อย โดยคณะทำงาน“The Youth’s Transition Team” จะต้องประชุมหารือกัน คณะทำงานประกอบด้วย เยาวชน ครอบครัวของเยาวชน ผู้เชี่ยวชาญจากกระบวนการยุติธรรมเยาวชน เจ้าหน้าที่ด้านการบำบัด ผู้จัดหาบริการ และผู้มีส่วนได้ส่วนเสียอื่น ๆ คณะทำงานจะต้องทำงานประสานกับหน่วยงานในชุมชนเพื่อสร้างความเข้มแข็งในการกลับไปอยู่ในชุมชนของเยาวชน เช่น การเตรียมการจ้างงาน การเตรียมครอบครัว การแจ้งผู้เสียหายให้ทราบถึงข้อมูลที่เหมาะสมของเยาวชน การให้คำปรึกษา การสร้างสภาพแวดล้อมที่ปลอดภัย รวมทั้งให้ความช่วยเหลือครอบครัวด้านการเงิน ช่วยให้ผู้เสียหายสามารถจัดการกับสภาพอารมณ์ และอื่นๆ ที่แวดล้อมเยาวชน รวมทั้งติดตามความก้าวหน้าในการให้บริการตามแผนและการพัฒนาของเยาวชนเพื่อสนับสนุนการปล่อยตัวของเยาวชน

3. ระยะอยู่บ้าน (Staying Home) เริ่มตั้งแต่เยาวชนออกมาสู่ชุมชนจนกระทั่งพ้นระยะการสอดส่องและคำพิพากษาของศาล ในระยะนี้เจ้าหน้าที่ (Field Staffs) ด้านการจัดหาบริการ เครือข่ายที่ให้ความช่วยเหลือในชุมชน พี่เลี้ยง จะต้องทำงานร่วมกับ Case Manager ซึ่งยังคงต้องประเมินความเสี่ยงและความจำเป็นและช่วยให้เยาวชนสามารถปรับตัวตามแผนที่กำหนดไว้ กำหนดพฤติกรรมที่ควรจะเป็นของเยาวชนในเชิงบวกและย้ำถึงข้อห้ามต่าง ๆ กระตุ้นให้เยาวชนสามารถปฏิบัติตนได้ตามแผนที่กำหนด รวมทั้งช่วยให้ชุมชนได้พัฒนาทรัพยากรและเชื่อมต่อช่องว่างในการจัดบริการต่างๆ ให้กับเยาวชนและครอบครัวภายหลังการปล่อยตัว

รูปแบบ MYRI มีผลลัพธ์ความสำเร็จอยู่ที่การลดจำนวนการกระทำผิดซ้ำของเยาวชน ลดจำนวนเยาวชนที่มีปัญหาความเสี่ยงสูง ลดระยะเวลาการฝึกอบรมของเยาวชนให้น้อยลง การเชื่อมโยงเยาวชนกับทรัพยากรชุมชน หน่วยงานและผู้ใหญ่ที่ให้การดูแลช่วยเหลือให้เยาวชนจนประสบความสำเร็จ ซึ่งสามารถนำมาปรับใช้ได้กับบริบทของประเทศไทยได้ในหลายๆ ประเด็น เช่น แนวความคิด กระบวนการ และขั้นตอนการทำงานต่าง ๆ ที่เป็นแนวคิดหลักในการปฏิบัติกับเด็กและเยาวชนที่กระทำผิดและศาลมีคำสั่งให้เข้ารับการฝึกอบรม ตลอดจนแนวคิดเรื่องการเตรียมความพร้อมก่อนปล่อยและการสงเคราะห์ภายหลังปล่อย ซึ่งของรูปแบบ MYRI อาจจะแตกต่างๆ ไปบ้างในเรื่องวิธีการดูแลภายหลังปล่อยและความเข้มแข็งของชุมชนที่สามารถนำเข้ามาสู่กระบวนดูแลและความรับผิดชอบของชุมชนอย่างเต็มที่ ผู้ศึกษาหวังเป็นอย่างยิ่งว่าข้อมูลเหล่านี้จะสร้างประโยชน์ให้กับผู้ที่สนใจต่อไป

ดวงพร อุกฤษณ์

ผู้อำนวยการสถานพินิจและคุ้มครองเด็กและเยาวชนจังหวัดปราจีนบุรี

**รูปแบบการกลับคืนสู่สังคมของเยาวชนของ Michigan (Michigan Youth Reentry Model)**

**การสร้างกรอบการกลับคืนสู่สังคมของเยาวชน ครอบครัว และชุมชน**

**โดย The Michigan Council on Crime and Delinquency**

รูปแบบการกลับคืนสู่สังคมของเยาวชนของ Michigan ซึ่งดำเนินการโดย the Michigan Council on Crime and Delinquency และร่วมมือกับหลายหน่วยงาน ได้แก่ the Michigan Department of Human Services Bureau of Juvenile Justice, the Michigan Department of Correctional and Stakeholder of the Michigan Youth Reentry Workgroup รวมทั้งได้รับการสนับสนุนจาก the Michigan Committee on Juvenile Justice และ the Office of Juvenile Justice and Delinquency Prevention ในการกำหนดนโยบายที่นำไปสู่การสร้างต้นแบบการกลับคืนสู่สังคมของเยาวชนของ Michigan ¹

กลุ่มเป้าหมายในการศึกษาทั้งหมดเป็นเยาวชนที่ได้รับคำพิพากษาให้เข้าไปอยู่ในสถานควบคุมหรือสถานบำบัดซึ่งในท้ายที่สุดก็จะต้องกลับไปสู่ชุมชน อย่างไรก็ตาม พบว่าเยาวชนส่วนใหญ่เมื่อปล่อยตัวไปแล้วจะถูกจับกุมใหม่ภายในเวลา 3 ปี ในระดับประเทศ พบว่ามากกว่าครึ่งของผู้ที่ได้รับการปล่อยตัวไปจากสถานควบคุมของเยาวชนในกระบวนการยุติธรรมจะถูกจองจำใหม่ในฐานะผู้ใหญ่ ต้นแบบการกลับคืนสู่สังคมของเยาวชนของ Michigan จึงได้จัดให้มีกรอบการทำงานที่มีหลายมิติซึ่งถูกออกแบบเพื่อหยุดวงจรอาชญากรรมระหว่างผู้กระทำผิดที่เยาว์วัยที่สุดของ Michigan และเตรียมความพร้อมให้พวกเขาก้าวไปสู่วัยผู้ใหญ่ได้อย่างประสบความสำเร็จ ซึ่งกำหนดออกมาเป็น รูปแบบ 3 ระยะ 7 ด้าน รวมทั้งการอธิบายถึงความร่วมมือของผู้มีส่วนได้เสียได้แก่ศาล สถานที่ควบคุมตัว(Residential Placement) และในชุมชน เพื่อเชื่อมโยงฐานการทำงานเพื่อลดความเสี่ยง

**----------------------------------------------------------------------------------------------------------------------------**

¹การศึกษาเบื้องต้นจากเอกสารที่เกี่ยวข้องดังนี้

- The “Comprehensive Strategy for Community Reintegration,” ซึ่งพัฒนาโดย the Community Reintegration Work group, Michigan Department of Human Services ( 1997;2006)

- Council of State Government (2003) รายงานจากสภานโยบาย ด้านการกลับคืนสู่สังคม ของรัฐ Washington, DC:Department of Justice , Department of Labor , Department of Health and Human Services สหรัฐอเมริกา

- National Council of Juvenile and Family Court Judges(NCJFCJ) (2005) เรื่อง การเชื่อมโยง: บทบาทของศาลเยาวชนในการกลับคืนสู่สังคม. เขียนโดยReno,NV.

- งานการศึกษาเรื่อง Back on Track: Supporting Youth Reentry from Out-of-Home Placement to the Community.ของ Nellis, A. and Hooks Wayman, R. (2009) และการศึกษาเรื่อง Youth Reentry Task Force of the Juvenile Justice and Delinquency Prevention Coalition. Washington, DC

เอกสารเหล่านี้อาจมีการทำซ้ำเพื่อใช้เป็นแนวทางสำหรับการนำเยาวชนกลับคืนสู่สังคมเป็นเบื้องต้นในการใช้อำนาจของศาลท้องถิ่น สำหรับข้อมูลเรื่องนี้แบบย่อสามารถค้นหาได้จาก [www.miccd.org.September](http://www.miccd.org.September)

2011

**Michigan Youth Reentry Model :**

ต้นแบบการกลับคืนสู่สังคมของ **Michigan** ประกอบด้วย 3 ระยะ 7 ด้าน อธิบายถึงวิธีการที่ผู้มีส่วนได้เสียเข้ามามีส่วนร่วมในกรอบการทำงานของศาล สถานควบคุม และชุมชน เพื่อลดความเสี่ยงที่เป็นหลักฐานเชิงประจักษ์ เยาวชนจะได้รับบริการที่เป็นระบบและการบริหารจัดการที่สามารถใช้กรอบการทำงานของ Michigan Youth Reentry Model เพื่อสำรวจบทบาทของตนเองให้ประสบความสำเร็จตามเป้าหมาย เอกสารฉบับนี้มีเนื้อหาด้านนโยบายที่กำหนดเป็นหัวข้อแสดงถึงผลลัพธ์ที่เปรียบเสมือนขั้นตอนการปฏิบัติที่ได้รับการรับรองผลสำเร็จของรูปแบบการดำเนินการ การประสานงานกับชุมชนที่ตอบสนองให้เกิดการลดอาชญากรรม และเรียกร้องให้ผู้ที่มีส่วนได้ส่วนเสียจะต้องมีองค์ความรู้และทักษะที่เอื้ออำนวยต่อการช่วยให้เยาวชนประสบความสำเร็จ โดยผ่านการประสานงานด้านการจัดทำแผน ทำให้Michigan Youth Reentry Model สามารถปรับเพื่อให้เกิดความเหมาะสมกับกระบวนการที่แตกต่างของศาล กลไกในการจัดบริการ และความซับซ้อนของความจำเป็นต่าง ๆ ของเยาวชนและครอบครัวในชุมชน

**การสร้างความปลอดภัยแก่ชุมชนโดยผ่านความสำเร็จของเยาวชน**

เป็นเวลามากกว่าศตวรรษที่ระบบกระบวนการยุติธรรมสำหรับเยาวชนมีความสมดุลระหว่างความรับผิดชอบของศาลในการจัดให้มีการแก้ไขบำบัดฟื้นฟูเยาวชนกับการสร้างความปลอดภัยให้แก่สาธารชน โดยมีงานวิจัยที่เป็นประโยชน์และแสดงให้เห็นถึงความสำเร็จในการพัฒนาสุขภาพของเยาวชนทั้งด้านสภาพจิตใจ กระบวนการคิด และความสามารถด้านทักษะทางสังคม เยาวชนที่อยู่ในระบบกระบวนการยุติธรรมทั้งหมดได้เผชิญกับความท้าทาย (Challenges) อันหลากหลายที่สามารถบ่อนทำลายศักยภาพภายในที่จำเป็นของพวกเขาซึ่งศักยภาพนั้นจะนำนำไปสู่การตัดสินใจที่ถูกต้อง อุปสรรคที่เป็นเรื่องธรรมดาได้แก่ ความยากจน ผลการเรียนต่ำ ความไม่มั่นคงของสุขภาพจิต ปัญหาด้านสัมพันธภาพในครอบครัวที่ไม่ได้การแก้ไข สัมพันธภาพกับเพื่อนที่มีพฤติกรรมเบี่ยงเบน และการขาดต้นแบบในทางที่ดี ด้วยเหตุที่เยาวชนมีระดับปัจจัยในการป้องกันและความเข้มแข็งเพื่อที่จะลดความเสี่ยงแตกต่างกัน ดังนั้นจึงต้องคำนึงถึงวิธีการและความเข้มข้นของการแทรกแซงช่วยเหลือที่มุ่งผลลัพธ์อันจะเกิดขึ้นกับเยาวชนเป็นรายบุคคล เยาวชนบางรายที่มีระดับความเสี่ยงสูงอาจจะต้องจัดให้มีบริการที่เข้มข้นเมื่ออยู่ในสถานควบคุม (Residential Placement) ซึ่งในสถานควบคุมสามารถจัดหาโครงสร้างความจำเป็นในการบำบัดได้เป็นจำนวนมาก แต่ในขณะเดียวก็มีศักยภาพที่จะทำให้เงื่อนไขด้านสุขภาพจิตใจของเยาวชนแย่ลง หรือการเปิดเผยว่าเยาวชนเป็นบุคคลที่มีความเสี่ยงสูงให้เยาวชนอื่น ๆ ได้รับทราบ รวมทั้งระยะเวลาที่ถูกจำกัดในการพัฒนาพฤติกรรมในสถานควบคุมเช่นกันซึ่งบ่อยครั้งพบว่าเยาวชนกลับไปสู่ชุมชนโดยไม่มีการเตรียมความพร้อม รวมทั้งครอบครัวและชุมชนก็ไม่ได้รับการเตรียมความพร้อมที่จะรับเยาวชนกลับไปอยู่ด้วยกัน และก็อีกบ่อยครั้งที่พบว่าเยาวชนต้องกลับไปอยู่ในสภาพแวดล้อมเดิมทำให้เยาวชนเกิดยากลำบากที่จะต้องนำสิ่งที่เยาวชนได้รับการเรียนรู้จากโปรแกรมต่าง ๆ ของสถานควบคุมไปใช้ และหากไม่ได้รับความช่วยเหลือจากชุมชนในระยะยาว เยาวชนก็ประสบปัญหาในการหางานทำ

**แนวทางใหม่ในการทำงาน : ทางออกที่เหนือกว่าการเข้า (Exit Upon Entry)**

วัตถุประสงค์ของ Michigan Youth Reentry Model คือการลดอาชญากรรมโดยการสร้างระบบ ไร้รอยต่อของบริการและการสอดส่องดูแล ซึ่งเริ่มตั้งแต่วันแรกในสถานควบคุมและต่อเนื่องจนมาถึงการส่งผ่าน การกลับคืนสู่สังคม และการดูแลภายหลังปล่อยในชุมชน

เป้าหมายของ Michigan Youth Reentry Model คือ

1. ส่งเสริมให้สาธารณะชนมีความปลอดภัยโดยการลดจำนวนการกระทำความผิดซ้ำของเยาวชนและอำนวยโอกาสในการเยียวยาความเจ็บปวดของผู้เสียหายและชุมชน
2. สนับสนุนการเปลี่ยนไปสู่วัยผู้ใหญ่ในทางที่ดีโดยการช่วยเหลือเยาวชนและครอบครัวมีทางเลือกที่เหมาะสมและประสบความสำเร็จในเป้าหมายการศึกษา การจ้างงาน ด้านพฤติกรรม และการสร้างสัมพันธภาพส่วนตัว
3. หยุดเส้นทางการเข้าสู่เรือนจำเพื่อที่จะลดค่าใช้จ่ายของรัฐบาลระยะยาว

พื้นฐานของรูปแบบมีแนวคิดที่สำคัญอย่างเท่าเทียมกัน ๒ แนวคิดคือ : การผสมผสานวิธีการจัดการราย

กรณี Case management และหลักฐานเชิงประจักษ์ตามหลักการของความเสี่ยง (Risk) ความจำเป็น (Need) และการตอบสนอง (Responsivity)

การผสมผสานวิธีการจัดการรายกรณี Case management เป็นวัตรจักร (Dynamic) ของแผนการบริการแบบไร้รอยต่อ (Seamless) และการพัฒนาวิธีการสอดส่องดูแล (Supervision) สำหรับเยาวชนและครอบครัวแต่ละราย ซึ่งเริ่มตั้งแต่วันแรกที่เข้ามาอยู่ในสถานควบคุมและดำเนินการอย่างต่อเนื่อง ในช่วงการเปลี่ยนผ่าน การกลับคืนสู่สังคม และภายหลังการปล่อยตัวในชุมชน การผสมผสานวิธีการจัดการรายกรณี Case management เป็นแนวทางที่ขยายความดูแลอย่างต่อเนื่องโดยการสร้างสิ่งที่มีอยู่ให้เกิดความเข้มแข็งโดยใช้รูปแบบของการจัดการรายกรณี Case management

วิธีการนี้จำเป็นต้องให้ผู้มีส่วนได้ส่วนเสียซึ่งมีเป็นจำนวนมากให้ความร่วมมือ ติดต่อสื่อสาร และใช้ทรัพยากรให้เกิดประโยชน์โดยผ่านกระบวนการวางแผนรายบุคคลอย่างต่อเนื่องเพื่อให้เกิดประสิทธิภาพ วงจรในการทำงานประกอบด้วย ๑)การประเมิน Assessment ๒) การวางแผน Planning ๓) การจัดหาบริการ Service delivery ๔) การทบทวนcase (case review) มีวัตถุประสงค์เพื่อช่วยให้เยาวชนปรับเปลี่ยนพฤติกรรม (Texman, 2002) กระบวนการของวัตรจักรนี้นำไปสู่การประเมินแผนรายบุคคลตลอดระยะเวลาของการกลับคืนสู่สังคม (Cary, 2010a ; Torbet, 2008)

3

2

หลักฐานเชิงประจักษ์ตามหลักการของความเสี่ยง (Risk) ความจำเป็น (Need) และการตอบสนอง (Responsivity) อ้างถึงผลกระทบเชิงบวกในการแทรกแซงช่วยเหลือที่นำไปสู่ระดับความเสี่ยงของการกระทำความผิดซ้ำ ความจำเป็นในการบำบัดรายบุคคล และบุคลิกภาพที่เกี่ยวข้องกับการตอบสนองการบำบัดแก้ไข การแทรกแซงที่จัดให้ตามกรอบการทำงานด้านความเสี่ยงและตอบสนองความจำเป็นนับเป็นการทำงานที่เป็นเหตุเป็นผลเชิงประจักษ์ที่มีประสิทธิภาพในการลดการกระทำความผิดซ้ำ โปรแกรมต่างๆ ที่ไม่มีกรอบการทำงานเรื่องของความเสี่ยง ความจำเป็นและการตอบสนอง จะแสดงให้เห็นถึงการกระทำผิดซ้ำที่เพิ่มสูงขึ้นมากกว่าจำนวนที่ลดลง

---------------------------------------------------------------------------------------------------------------------------------------2. Taxman, F. (2002). Supervision – Exploring the Dimensions of Effectiveness. Federal Probation, 66(2), 14-27.

3. Carey, M. (2010a). Effective Case Management. Coaching Packet. Silver Spring, MD: Center for Effective Public Policy.

Torbet, P. (March 2008). Building Pennsylvania’s Comprehensive Aftercare Model. Probation Case Management Essentials for Youth in Placement. Pittsburgh, PA: National Center for Juvenile Justice.

โปรแกรมที่นำหลักการเรื่องความเสี่ยง ความจำเป็น และการตอบสนองมาใช้ในทางปฏิบัติแสดงให้เห็นถึงความมีประสิทธิภาพเกือบ 2 เท่าเมื่อนำไปดำเนินการในชุมชน

- หลักการด้านความเสี่ยงให้ความสำคัญกับความเข้าใจถึงความเป็นไปได้ของการกระทำความผิดซ้ำและการลดลง งานวิจัยซ้ำของ Lowenkam, Latessa, and Holsinger, 2006 ให้ข้อเสนอแนะว่า ปัจเจกบุคคลที่มีความเสี่ยงสูงที่จะกระทำความผิดซ้ำมีความเป็นไปได้ที่จะได้รับประโยชน์จากบริการที่เข้มข้นสูงขึ้น ตรงข้ามกับ ปัจเจกบุคคลที่มีความเสี่ยงต่ำที่จะกระทำความผิดซ้ำต้องการบริการที่มีความเข้มข้นน้อยกว่า เมื่อความเข้มข้นของบริการและระดับความเสี่ยงเป็นเรื่องที่จับคู่กันอย่างไม่เหมาะสมแล้ว สิ่งที่เกิดขึ้นก็คือความเป็นไปได้ของการเพิ่มขึ้นของการกระทำความผิด

4

ปัจจัยความเสี่ยงที่สามารถทำนายการกระทำความผิดซ้ำได้มากที่สุด ประกอบด้วย

1. ประวัติพฤติกรรมด้านการต่อต้านสังคม

๔ ข้อหลัก (Big Four) : ปัจจัยความเสี่ยงเหล่านี้สามารถทำนายได้มากที่สุดในเรื่องพฤติกรรมอาชญากรในอนาคต

1. บุคลิกภาพต่อต้านสังคม
2. กระบวนการคิดต่อต้านสังคม
3. ทัศนคติต่อต้านสังคม
4. การใช้สารเสพติด

๔ ข้อปานกลาง/ไม่รุนแรง (Moderate Four) : ปัจจัยความเสี่ยงเหล่านี้สัมพันธ์กับปัจจัยด้านอาชญากรรมแต่ไม่มีความสำคัญในการทำนาย

1. ความสัมพันธ์ในครอบครัว
2. โรงเรียน / การประกอบอาชีพ
3. กิจกรรมสันทนาการทางด้านสังคม

- หลักการด้านความจำเป็น (need) เป็นการยืนยันเพื่อให้เห็นว่าการแก้ไขบำบัดฟื้นฟูมีประสิทธิภาพในการลดจำนวนการกระทำความผิดซ้ำ การเข้าไปแทรกแซงช่วยเหลือจะต้องมุ่งไปที่การกระทำผิดที่แก้ไขได้ยาก (Criminogenic needs) (เช่น แสดงให้เห็นถึงพฤติกรรมอาชญากร) นอกเหนือจากส่วนไม่ต้องรับการบำบัดแก้ไขฟื้นฟูตามความจำเป็น (แสดงให้เห็นว่าเป็นเรื่องเล็กน้อยที่จะต้องดำเนินการกับพฤติกรรมการกระทำผิด)

- หลักการด้านการตอบสนอง (responsivity) ให้ความสำคัญกับจัดประเภทการบริการที่สอดคล้องกับรูปแบบการเรียนรู้ ขั้นตอนการพัฒนา และศักยภาพของเยาวชนแต่ละราย (Andrew and Bonta, 2006) เพื่อให้เกิดการพัฒนาอย่างเหมาะสมในการแทรกแซงช่วยเหลือจะต้องกำหนดให้มีการดูแลและพัฒนาด้านสุขภาพ กระบวนการคิด และการเปลี่ยนแปลงด้านจิตใจสังคม เพื่อสร้างประสบการณ์ในการเติบโตให้กับเยาวชน (Steinberg, Chung, Little, 2003) นอกจากนั้น การแทรกแซงช่วยเหลือจะต้องปรับให้เหมาะสมกับเยาวชนที่มีความจำเป็นด้านสุขภาพจิตหรือพัฒนาการที่ล่าช้า

6

5

Michigan Youth Reentry Model ถูกสร้างขึ้นมาเพิ่มเติมเพื่อพิสูจน์การปฏิบัติงานด้านการกลับคืนสู่สังคม เป็นการรวมเข้าด้วยกันของ วิธีการการกลับคืนสู่สังคม ๓ ระยะของ U.S. Department of Justice’s Serious and Violent Offender ReEntry Initiative (SVORI) และ หลักการตัดสินใจ ๗ ด้าน ของ the National Institute of Corrections’ Transition from Prison to Community Initiative (TPCI) model การถอดบทเรียนโดยการผ่าน Michigan Prison Reentry Initiative (MPRI) เป็นเครื่องมือในการพัฒนาการบริหารจัดการและโครงสร้างของ Michigan Youth Reentry Model คำตอบในระบบกระบวนการยุติธรรม

------------------------------------------------------------------------------------------------------------------------------------

4. Lowenkamp, C.T., Latessa, E.J. and Holsinger, A.M. (2006). The risk principle in action. What have we learned from 13,676 offenders and 97 correctional programs? Crime and Delinquency, 52: 77-93.

5. Andrews, D.A. and Bonta, J. (2007a). Risk-Need-Responsivity Model for Offender Assessment and Rehabilitation (2007-2006). Ottawa, Canada: Public Safety Canada.

6. Steinberg, L., Chung, H. L., Little, M. (2003). Reentry of young offenders from the justice system: A Developmental Perspective. Youth Violence and Juvenile Justice, 1(1).

สำหรับเยาวชนต้องการปรับเพื่อให้เกิดความเหมาะสมกับกระบวนการของศาลที่มีความแตกต่าง กลไกในการจัดบริการและความจำเป็น(needs)ที่ซับซ้อนของเยาวชนและครอบครัว (Griffin, Steele, and Franklin, 2007)

7

**Michigan Youth Reentry Model**

**ระยะที่ ๓**

**อยู่บ้าน**

**(Staying home)**

**ระยะที่ ๒**

**กลับบ้าน**

**(Going home)**

**ระยะที่ ๑**

**เตรียมพร้อม**

**(Getting ready)**

๑.ประเมินและจำแนก

(Assessment &Classification)

๒.พฤติกรรมและโปรแกรม(Behavior and programming)

๓.การเตรียมความพร้อมก่อนปล่อย(Transition and preparation)

๔.การปล่อยตัวภายใต้เงื่อนไข (Release decision making)

๕.การสอดส่องดูแลและบริการ(Supervisions & services)

๖.ระดับการให้ความช่วยเหลือ(Graduated sanction)

๗.การสงเคราะห์หลังปล่อยและการปล่อยตัว(Aftercare & discharge)

การใช้หลักฐานเชิงประจักษ์กับกรอบการทำงาน

ด้านความเสี่ยง (Risk) ความจำเป็น (Need) และการตอบสนอง (Responsivity)

การนำวิธีการจัดการรายกรณีมาใช้:

การทำงานตามแผนเฉพาะรายอย่างต่อเนื่องร่วมกับเยาวชนและครอบครัว

---------------------------------------------------------------------------------------------------------------------------------------

7. Griffin, P., Steele, R., Franklin, K. (2007). “Aftercare Reality and Reform.” Pennsylvania Progress. Pittsburgh, PA: National Center for Juvenile Justice.

**นโยบายและข้อแนะนำ : การสร้างวัฒนธรรมชุมชนเพื่อขับเคลื่อนการกลับคืนสู่สังคม**

Michigan Youth Reentry Model เป็นวิธีการที่มีวัตถุประสงค์ที่จะหยุดวงจรอาชญากรรมระหว่างช่วงวัย งานที่เป็นตัวอย่างชิ้นนี้เรียกร้องให้ทุกๆระบบและชุมชนได้ทำงานร่วมกันเพื่อที่จะปรับปรุงทรัพยากรใหม่ เปลี่ยนนโยบายและกระบวนการ รวมทั้งการสร้างวัฒนธรรมที่สนับสนุนเป้าหมายในการขับเคลื่อนการกลับคืนสู่ชุมชน ข้อกำหนดของนโยบายเหล่านี้มีผลต่อผลสัมฤทธิ์ที่จะเกิดขึ้นรวมทั้งชุดของคำแนะนำนี้ก็เพื่อที่จะแนะนำไปสู่การดำเนินการที่ประสบความสำเร็จของต้นแบบ

**การใช้วิธีการจัดการรายกรณี Case** **Management**

การกลับคืนสู่สังคมเริ่มตั้งแต่วันแรกในสถานควบคุมและต่อเนื่องจนมาถึงช่วงการเปลี่ยนผ่านหรือการเตรียมความพร้อมก่อนปล่อย การกลับคืนสู่สังคมและภายหลังการปล่อยตัวในชุมชน

- จัดให้เจ้าหน้าที่ได้รับการฝึกอบรมด้านการจัดการรายกรณี (Case management) และการใช้หลักฐานเชิงประจักษ์ของการกลับคืนสู่สังคม

- ออกแบบโปรแกรมในสถานควบคุมที่เกี่ยวข้องกับความจำเป็น (needs) ของเยาวชนแต่ละรายทำเป็นรายบุคคล มากกว่าการแทรกแซงช่วยเหลือแบบเป็นกลุ่มซึ่งในกลุ่มจะมีระดับความเสี่ยงที่ผสมปนเปกัน

- ฝึกอบรมเจ้าหน้าที่ให้สามารถใช้วิธีการสัมภาษณ์แบบ Motivation Interview ซึ่งเป็นเทคนิคการทำงานอย่างหนึ่งที่ช่วยให้เกิดการเปลี่ยนแปลงพฤติกรรมทางสังคม (pro –social behavioral)

**ความหลากหลายของผู้มีส่วนได้ส่วนเสีย รวมทั้งเยาวชนและครอบครัว ประสิทธิภาพของของการมีส่วนร่วม การสื่อสารและการใช้ทรัพยากรตามกระบวนการของแผนเฉพาะรายอย่างต่อเนื่อง**

- จัดให้ครอบครัวเข้ามามีส่วนร่วมในกระบวนการจัดทำแผน สร้างเพื่อให้เกิดความแน่นอนใจว่าพวกเขาได้มีส่วนในการแสดงความคิดเห็นต่อแผนของเยาวชน

- สร้างให้เกิดระบบการบริหารจัดการด้านข้อมูลที่เป็นศูนย์กลางอย่างต่อเนื่องและสามารถเข้าถึงได้ หรืออย่างน้อยก็ทำให้การติดต่อสื่อสารกันง่ายที่สุดระหว่างทีมที่ทำงานด้านการจัดการรายกรณีและเจ้าหน้าที่อื่นๆ รวมทั้งเจ้าหน้าที่ที่จัดบริการ

- พัฒนาระเบียบเพื่อให้เกิดมั่นใจถึงความถูกต้อง การนำไปใช้ประโยชน์ และการแลกเปลี่ยนข้อมูลในระหว่างการรอการพิจารณาตามกฎหมายและกฎเกณฑ์ต่างๆ ที่กำหนดไว้ซึ่งการรักษาความลับของข้อมูลของเยาวชน

- ให้การดูแลต่อเนื่องในเรื่องการรักษาพยาบาล การศึกษา และการบันทึกข้อมูลด้านการจัดการรายกรณีเพื่อความเป็นปัจจุบันของข้อมูลของเยาวชนตามเงื่อนไขและการแก้ไขบำบัดฟื้นฟู และเพื่อให้เกิดความแน่นอนใจว่าการสรุปผลจากบันทึกจะติดตามเยาวชนเมื่อถูกส่งไปให้แก่ผู้ให้บริการอื่น ๆ

**แผนรายบุคคล (Case plan) จะต้องดำเนินการตามเอกสารอย่างต่อเนื่องตามกำหนดระยะเวลาและเป็นปัจจุบันตามขั้นตอนการประเมิน การวางแผน การบริการที่จัดให้ และการทบทวน**

- ให้พิจารณาถึงความจำเป็นเบื้องต้น จุดแข็งและภูมิหลังของรายบุคคลในการพัฒนาตามแผน (Case plan)

- รับประกันได้ว่าการประสานงานตามแผนรายบุคคลทั้งหมดเป็นไปตามหลักของสมรรถนะทางวัฒนธรรมและการตอบสนองเกี่ยวกับเพศสภาพ

- เข้าไปมีส่วนกับผู้ให้บริการด้านชุมชนอย่างเหมาะสมในการพัฒนาและการให้บริการตามแผนรายบุคคล

**ระยะที่ ๑ เตรียมพร้อม (Getting ready)**

ระยะที่อยู่ในสถานควบคุมจะต้องอธิบายว่าอะไรเกิดขึ้นกับเยาวชนตั้งแต่แรกรับตัวจนกระทั่งก่อนปล่อยตัวอย่างสั้นๆ ในช่วงเวลานี้เยาวชนจะอยู่ภายใต้การประเมินอย่างครอบคลุมเพื่อค้นหาปัจจัยความเสี่ยง ปัจจัยความจำเป็นและจุดแข็ง ข้อมูลเหล่านี้ถูกนำมาใช้เพื่อพัฒนาแผนรายบุคคล จัดหาที่พักที่เหมาะสม และการจัดโปรแกรมที่สามารถดำเนินการได้อย่างแท้จริง

**๑.ประเมินและจำแนก (Assessment &Classification)**

เยาวชนแต่ละรายจะได้รับการประเมินอย่างครอบคลุม มีมาตรฐาน มีเป้าหมายและเป็นไปอย่างมีเหตุผล ตั้งแต่เข้ามายังสถานควบคุมซึ่งสามารถช่วยให้การแทรกแซงช่วยเหลือเป็นไปตามตามเป้าหมายและสอดคล้องกับความเสี่ยงและความจำเป็นของเยาวชนเป็นรายบุคคล

- ใช้สถิติการประเมินความเสี่ยงและกำหนดค่าคะแนนซึ่งเป็นผลลัพธ์ที่สามารถอ้างอิงได้ สำหรับทบทวนในช่วงกระบวนการรับตัวเพื่อที่กำหนดลำดับความสำคัญในการเข้าถึงบริการ

- คัดกรองเยาวชนทุกรายและจัดให้มีการประเมินผลตามความจำเป็น ในเรื่องของสุขภาพร่างกายและสุขภาพจิต ปัญหาด้านสุขอนามัย หรือการใช้สารเสพติดและการพึ่งพา

- ประเมินทักษะภายในและพื้นฐานความรู้ ค้นหาถึงความถนัดด้านการอาชีพ ระดับการศึกษาและประวัติการจ้างงาน

- วางแผนด้านชีวิตครอบครัวของเยาวชน รวมทั้งการกระทำความรุนแรงในครอบครัว หรือ บาดแผลทางจิตใจ ผลกระทบของการถูกจองจำที่เกี่ยวข้องกับความสัมพันธ์ รวมทั้งผู้ปกครองหรือญาติพี่น้องในระบบ

**๒.พฤติกรรมและโปรแกรม (Behavior and programming)**

เยาวชนแต่ละรายจะมีแผนเฉพาะของตนเองที่ผ่านการประเมิน ในแผนจะอธิบายถึงโปรแกรมที่จะช่วยในการลดความเสี่ยงและต้องจัดให้มีขึ้นในสถานควบคุมเพื่อให้เกิดความแน่นอนใจว่าจะสามารถกลับคืนสู่ชุมชนด้วยความปลอดภัยและประสบผลสำเร็จ

- การพัฒนาแผนรายบุคคลจะต้องแจ้งให้สมาชิกในทีมการบริหารจัดการรายกรณีได้เข้ามามีส่วนร่วมและเข้าถึงข้อมูล

- การทบทวนตารางการกลับคืนสู่สังคมต้องได้รับการปฏิบัติอย่างสม่ำเสมอเพื่อจัดการกับปัญหาด้านสวัสดิการและโปรแกรมที่เกี่ยวข้องในระหว่างที่เยาวชนอยู่ในสถานควบคุม

- ข้อกำหนดที่อยู่ในแผนรายบุคคลในการประเมินซ้ำตามระยะเวลาที่กำหนดจะต้องมีการดำเนินการในระหว่างการแก้ไขบำบัดฟื้นฟูและสำหรับการเปลี่ยนแปลงแผนซึ่งอาจเกิดขึ้นได้

**การจัดบริการที่ครอบคลุมถึงด้านสุขภาพกายและสุขภาพจิตซึ่งสามารถเข้าถึงได้ง่ายในสถานควบคุมและเชื่อมโยงกับชุมชนได้**

- ต้องทำให้แน่นอนใจว่าเยาวชนที่อยู่ในสถานควบคุมจะได้รับบริการพื้นฐานการดูแลสุขภาพร่างกายและจิตใจ สามารถเข้าถึงการรักษาพยาบาลตามความจำเป็นและแผนบริการเพื่อเตรียมความพร้อมก่อนปล่อยโดยไม่คำนึงถึงระยะเวลาในการอยู่ในสถานควบคุม

- ประสานงานกับผู้ให้บริการด้านสาธารณสุขชุมชนที่มีบริการด้านสุขภาพกายและสุขภาพจิตให้เข้าไปในสถานควบคุมเพื่อให้ความช่วยเหลือทั้งก่อนและหลังการปล่อยตัว

**สถานควบคุมต้องจัดให้มีการแทรกแซงช่วยเหลือเพื่อแก้ไขปัญหาที่เป็นปัจจัยเสี่ยง “Big Four” โดยการปรับพฤติกรรมด้วยวิธีการปรับความคิดซึ่งได้รับการตรวจสอบแล้วว่าสามารถแก้ไขความเสี่ยงและความจำเป็นตามที่กำหนดไว้รวมทั้งเสริมสร้างความเข้มแข็งและทักษะของการเป็นพลเมืองที่มีประโยชน์**

- จัดให้มีการแทรกแซงช่วยเหลือที่เหมาะกับระดับความเสี่ยงของเยาวชนเพื่อให้บริการโดยพิจารณาจากลำดับค่าคะแนนความเสี่ยงและความจำเป็นสูง

- เป้าหมายการแทรกแซงเพื่อให้ความช่วยเหลือและแก้ไขปัญหา “Big Four” ปัจจัยความเสี่ยงเหล่านี้สามารถทำนายได้มากที่สุดในเรื่องพฤติกรรมอาชญากรในอนาคต ได้แก่ ประวัติพฤติกรรมด้านการต่อต้านสังคม บุคลิกภาพต่อต้านสังคม กระบวนการคิดต่อต้านสังคม ทัศนคติต่อต้านสังคม

- จัดกิจกรรมกลุ่มสำหรับเยาวชนที่มีปัญหาพฤติกรรมซึ่งเกิดจากกระบวนการคิดตามระดับความเสี่ยง ของความคิดที่ต่อต้านสังคม และตามระดับความจำเป็นในการบำบัดพฤติกรรมอาชญากรรมทั้งในรูปแบบกลุ่มคงที่และกลุ่มหมุนเวียน

- ทำให้แน่ใจว่าโปรแกรมพื้นฐานต่าง ๆ ได้ดำเนินการอย่างถูกต้องแม่นยำ

**สถานควบคุมจะต้องจัดให้มีการแทรกแซงช่วยเหลือด้านพื้นฐานในการแก้ไขปัญหาเรื่อง ปัจจัยเสี่ยง Moderate Four (ปัจจัยความเสี่ยงที่สัมพันธ์กับปัจจัยด้านอาชญากรรมแต่ไม่มีความสำคัญในการการกระทำความผิดซ้ำ) อย่างเหมาะสมกับความจำเป็นของเยาวชน**

- การบำบัดฟื้นฟูด้านยาเสพติด จะต้องจัดให้มีการบำบัดฟื้นฟูที่มีประสิทธิภาพแก่เยาวชนที่อยู่ในสถานบำบัดซึ่งใช้สารเสพติด

- การเข้ามามีส่วนร่วมของครอบครัว โดยการจัดให้มีบริการและการให้ความช่วยเหลือแก่สมาชิกในครอบครัว และเมื่อมีความจำเป็นตามความเหมาะสมโดยการช่วยเสริมสร้างความสัมพันธ์ที่ดีให้เกิดขึ้นใหม่ ขยายความสัมพันธ์ รวมทั้งสร้างให้เกิดความเข้มแข็งระหว่างเยาวชนและบุคคลในครอบครัว

- การศึกษา/การทำงาน โดยการสอนให้เยาวชนรู้จักหน้าที่ของตนเอง ให้การศึกษาและการฝึกวิชาชีพตามความถนัดตามพื้นฐานความต้องการของตลาดแรงงานและการจ้างงาน เพื่อสร้างให้ชุมชนมีความปลอดภัย

- กิจกรรมทักษะทางสังคมและสันทนาการ จัดให้เยาวชนได้เข้าร่วมกิจกรรมเพื่อแก้ไขปัญหาด้านทักษะการใช้ชีวิต ทักษะระหว่างบุคคล การสร้างความสมานฉันท์ และการเป็นพี่เลี้ยง เป็นซึ่งเส้นทางในการสร้างสัมพันธภาพเชิงบวกและการพัฒนาทักษะ

- กิจกรรมที่กระตุ้นให้ชุมชนและกลุ่มที่มีความเชื่อในทางที่ดีให้พยายามจัดบริการทางด้านวัฒนธรรม แก่เยาวชนที่มีความจำเป็นต้องได้รับการแก้ไขบำบัดฟื้นฟูและบริการเหล่านี้

**ระยะที่ ๒ กลับบ้าน (Going home)**

ระยะการเตรียมความพร้อมจะเริ่มประมาณ 3 – 6 เดือนก่อนที่เยาวชนจะกลับไปอยู่ในชุมชน ในระยะนี้รายละเอียดของแผนและกำหนดเวลาของบริการและการสอดส่องดูแลจะถูกกำหนดในเรื่องที่อยู่อาศัย การศึกษา การจ้างงาน การดูแลด้านสุขภาพจิต และอื่น ๆ ตามความจำเป็นของเยาวชนและครอบครัวที่อาจจะต้องมี

**3. การเตรียมความพร้อมในช่วงการเปลี่ยนผ่าน(Transition and Preparation)**

การเตรียมความพร้อมในช่วงการเปลี่ยนผ่านจะถูกจัดให้แก่เยาวชนเป็นรายบุคคลก่อนที่จะได้รับการปล่อยตัวเพื่อให้เกิดความมั่นใจว่าผู้มีส่วนได้ส่วนเสียทั้งหมดได้ถูกเตรียมความพร้อมในการมีส่วนร่วมจัดหาบริการของชุมชนรวมทั้งการสอดส่องดูแลภายหลังปล่อย

- จัดประชุมทีมทำงานด้านการเตรียมความพร้อมก่อนล่วงหน้าเป็นเวลา ๓ – ๖ เดือนก่อนปล่อยตัว ซึ่งรวมทั้งเยาวชน ครอบครัว พนักงานคุมประพฤติ นักจัดการรายกรณี เจ้าหน้าที่ของสถานควบคุม ผู้จัดหาบริการ และผู้ให้การช่วยเหลืออื่น ๆ

- พัฒนาแผนการกลับคืนสู่สังคมซึ่งต้องระบุและเชื่อมโยงเยาวชนและครอบครัวไปยังบริการที่กำหนดขึ้นให้เหมาะสมกับความเสี่ยงและความจำเป็น

**ด้านที่อยู่อาศัย ตามแผนการกลับคืนสู่สังคมจะต้องระบุทางเลือกที่มีความมั่นคงด้านที่อยู่อาศัยสำหรับเยาวชนก่อนที่พวกเขาจะกลับไปอยู่ในชุมชน**

- ต้องให้เกิดความมั่นใจว่าทีมด้านการเตรียมความพร้อมได้ทำงานร่วมกับองค์กรในชุมชน คือต้องรู้จัก คุ้นชินกับขอบเขตของที่อยู่อาศัยทั้งหมดที่สามารถจัดหาให้เป็นทางเลือกได้ในแต่ละชุมชน

- ประเมินถึงความเป็นได้ ความปลอดภัย และความเหมาะสมในการพักอาศัยร่วมกับสมาชิกในครอบครัวหลังจากเยาวชนได้รับการปล่อยตัวจากสถานควบคุม

- ระบุถึงทางเลือกของที่อยู่อาศัยที่มีความเหมาะสมของเยาวชนแต่ละรายล่วงหน้าก่อนปล่อยตัว

**การดูแลอย่างต่อเนื่อง ตามแผนการกลับคืนสู่สังคมจะต้องระบุถึงความจำเป็นด้านสุขภาพร่างกาย สุขภาพจิต และพฤติกรรมของเยาวชนเพื่อให้เกิดความมั่นใจว่าเยาวชนจะได้รับบริการอย่างต่อเนื่องและสนับสนุนการกลับคืนสู่ชุมชนของเยาวชน**

- ประสานกับผู้ให้บริการด้านการแก้ไขบำบัดฟื้นฟูและการดูแลด้านสุขภาพในชุมชนก่อนที่เยาวชนจะได้รับการปล่อยตัวเพื่อป้องกันไม่ให้เกิดช่องว่างในการแก้ไขบำบัดฟื้นฟูและการจัดบริการให้แก่เยาวชน

- ให้ความรู้แก่เยาวชนเกี่ยวกับความต่อเนื่องในการดูแลและการบันทึกสรุปผลด้านสุขภาพและบันทึกทางด้านการรักษาทางแพทย์ก่อนที่พ้นโทษ

- จัดให้เยาวชนได้รับยาอย่างเพียงพอในช่วงก่อนที่จะได้รับการพ้นโทษกลับไปอยู่ในชุมชน

**การพัฒนาด้านสังคมตามแผนการกลับคืนสู่สังคมจะต้องระบุถึงการแทรกแซงช่วยเหลือในการปรับพฤติกรรมด้านการคิดและการเสริมสร้างทักษะที่เป็นการสร้างโอกาสในชุมชน**

- ครอบครัว/เพื่อน ให้พิจารณาถึงความจำเป็นและความเข้มแข็งของครอบครัวเยาวชนและสร้างเครือข่ายในชุมชนเพื่อที่ให้คำแนะนำปรึกษา แผนความปลอดภัย และบริการอื่นๆ ที่จะช่วยให้ครอบครัวสามารถจัดการกับสภาพอารมณ์ สภาพทางด้านการเงิน และประเด็นระหว่างบุคคลที่แวดล้อมเยาวชนเมื่อกลับไปอยู่ร่วมกัน

- การศึกษา ระบุถึงขั้นตอนที่นำไปสู่การกลับคืนสู่ชุมชนแบบไร้รอยต่อร่วมกับชุมชนก่อนส่งเยาวชนกลับไปอยู่ในชุมชน

- การพัฒนาแรงงาน ระบุถึงขั้นตอนที่นำไปสู่ความสำเร็จอย่างมั่นคงและสามารถประกอบอาชีพได้อย่างต่อเนื่องในชุมชน รวมทั้งการสนับสนุนด้านการจ้างงานและการบริการด้านการจัดหางานก่อนกลับไปอยู่ในชุมชน

- กิจกรรมทางสังคม/การสมานฉันท์ เตรียมความพร้อมสมาชิกครอบครัว ผู้เสียหาย และสมาชิกในชุมชนที่เกี่ยวข้องสำหรับการกลับคืนสู่ชุมชนของเยาวชน และจัดให้มีการคุ้มครอง การให้คำปรึกษา การบริการและการช่วยเหลือตามความจำเป็นและความเหมาะสม

**การเข้าถึงสวัสดิการ (Benefit Access) เยาวชนแต่ละรายจะมีแบบฟอร์มการแสดงตนตามความเหมาะสมและสิ่งเหล่านี้จะทำให้มีคุณสมบัติสำหรับการรับสวัสดิการสาธารณะทันทีที่กลับไปอยู่ในชุมชน**

- การประสานระหว่างหน่วยงานของรัฐบาลจะต้องสร้างให้เกิดความมั่นใจว่ามีความร่วมมือกันอย่างมีประสิทธิภาพในการคัดกรองเยาวชนที่มีคุณสมบัติเหมาะสมตามโครงการประกันสุขภาพของรัฐบาล การเก็บเงินเพิ่มเติมเพื่อความมั่นคงทางรายได้ การให้ความช่วยเหลือด้านเงินสด การช่วยเหลือด้านอาหาร และสวัสดิการอื่นๆ และเพื่อกระตุ้นให้ใบคำร้องเพื่อเตรียมความพร้อมก่อนปล่อยในเรื่องสวัสดิการต่าง ๆ ของเยาวชนประสบความสำเร็จ

- การช่วยให้เยาวชนสามารถสมัครเข้ารับสวัสดิการได้อย่างเหมาะสมรวมทั้งสามารถนำไปกำหนดไว้เป็นส่วนหนึ่งในแผนการเตรียมความพร้อมได้

- การช่วยให้เยาวชนเข้าสู่โครงการประกันสุขภาพของรัฐบาลได้อย่างถูกต้องตามเวลาหลังจากการปล่อยตัวตามคุณสมบัติที่กำหนด โดยให้ระงับการเข้าโครงการประกันสุขภาพของรัฐบาลไว้ชั่วคราวแทนการยกเลิกในขณะอยู่สถานควบคุม

- การกำหนดความหมายให้แคบที่สุดของคำว่า “การละเมิดเงื่อนไขการพักการลงโทษ” สำหรับวัตถุประสงค์ของ TANF, แสตมป์อาหาร, SSI และ ที่พักอาศัยสาธารณะ

- การกำหนดระยะเวลาการเข้าพักและการให้ออกจากสถานที่พักอาศัยที่จัดให้ ควรคำนึงถึงความเหมาะสมกับสถานการณ์ของแต่ละบุคคล

**๔. การพิจาณาตัดสินการปล่อยตัว (Release decision - making)**

ผู้พิพากษาศาลเยาวชนจะขอแผนการกลับคืนสู่สังคมตามปกติเพื่อนำมาทบทวนและใช้ในการพิจารณา การออกคำสั่ง การเตรียมการป้องกันล่วงหน้าในการปล่อยตัวจะต้องได้รับการสนับสนุนเพื่อพัฒนาแผนโดยทีม

- แจ้งให้ศาลทราบถึงความพร้อมของเยาวชนที่จะกลับไปอยู่ในชุมชนและความพร้อมของชุมชนในการรับเยาวชนกลับไปอยู่ในชุมชน

- รายงานข้อมูลที่เกี่ยวข้องกับจุดแข็งและบริการที่จำเป็น (Service needs) ตราบเท่าที่มีผลกระทบต่อความปลอดภัยของสังคม และ/หรือการกำหนดขอบเขตและเงื่อนไขต่อการปล่อยตัว

- ทำงานร่วมกับศาลเพื่อที่จะกำหนดขอบเขตการให้ความช่วยเหลือของชุมชนถ้าเงื่อนไขการปล่อยตัวถูกละเมิด

**ต้องให้แน่นอนใจว่าเยาวชนได้รับการปล่อยตัวในระดับและระยะเวลาที่เหมาะสมกับการสอดส่องดูแลในชุมชน**

- มอบหมายให้เยาวชนไปเข้าร่วมการสอดส่องโดยชุมชนหลังปล่อยตัวถ้าวิเคราะห์แล้วเห็นว่าเยาวชนมีผลการประเมินความเสี่ยง ข้อมูลประวัติอาชญากรรม และปัจจัยอื่นๆที่ชี้ให้เห็นว่าจะกลับไปกระทำความผิดซ้ำ

- ต้องให้แน่นอนใจว่าเงื่อนไขที่กำหนดในแผนการปล่อยตัวจะเข้ากันกับระดับความเสี่ยงของเยาวชน โดยให้คำนึงเป็นพิเศษถึงจุดแข็งและความจำเป็นของเยาวชนเป็นรายบุคคลและทรัพยากรในชุมชน; ซึ่งจะต้องสอดคล้องกับกฎเกณฑ์ที่ศาลได้เตรียมไว้เพื่อบังคับใช้

- ทำงานร่วมกับเยาวชนและครอบครัวเพื่อกำหนดแผนสำหรับการสอดส่องดูแล/การคุมประพฤติภายหลังปล่อยที่ช่วยให้ครอบครัวได้มีการรวมตัวกันใหม่เมื่อเวลาเหมาะสม

- ตัดสินใจถึงค่าใช้ต่างๆ ที่เกิดขึ้น (เช่น การชดใช้ค่าเสียหาย , การช่วยเหลือเด็ก , ค่าปรับ ฯลฯ) ที่คาดว่าจะเกิดกับเยาวชนเมื่อปล่อยตัวซึ่งจะรวมเข้ากับเงื่อนไขการปล่อยตัว

- ต้องให้แน่นอนใจว่ากระบวนที่ดำเนินอยู่เป็นไปเพื่อการเปลี่ยนแปลงและแก้ไขอย่างเหมาะสมกับเงื่อนไขการปล่อยตัวรวมทั้งโอกาสที่ได้รับการปล่อยตัวก่อนกำหนดจากคำสั่งศาล

- ให้เผื่อไว้ถึงอายุของเยาวชนที่อาจจะเกินกว่าระบบกำหนดในการให้โอกาสได้รับการสอดส่องดูแลในชุมชน อย่าเก็บเยาวชนไว้ในสถานควบคุมจนกระทั่งครบกำหนดตามระยะเวลาที่ศาลมีคำสั่ง

**ระยะที่ ๓ อยู่บ้าน (Staying home)**

ระยะเวลาที่อยู่ในชุมชนเริ่มเมื่อเยาวชนออกมาจากสถานควบคุมและกลับมาอยู่ในชุมชน ในขณะที่เยาวชนและครอบครัวเป็นผู้ที่ต้องรับผิดชอบในท้ายที่สุด เครือข่ายที่ให้การสนับสนุนช่วยเหลือจะต้องแน่นอนใจว่าบริการที่จัดให้เป็นไปตามสิทธิอย่างเหมาะสม

**๕. การสอดส่องดูแลและการบริการ (Supervision and services)**

**การสอดส่องดูแลและการบริการถูกกำหนดในแผนการกลับคืนสู่สังคม ซึ่งแผนดังกล่าวจะมีประสิทธิภาพ ก็ต่อเมื่อดำเนินการอย่างเหมาะสมทันต่อเหตุการณ์ เยาวชนและครอบครัวจะต้องเข้าใจแผนการกลับคืนสู่สังคมและผลที่คาดว่าจะต้องเกิดขึ้นหรือผลลัพธ์ของแผน**

- ทบทวนและจัดลำดับความสำคัญว่าศาลมีคำสั่งกำหนดเงื่อนไขการปล่อยตัวว่ามีอะไรบ้างและพัฒนาแผนการกลับคืนสู่สังคมให้เข้ากันได้กับทรัพยากรที่สามารถจัดหาได้ซึ่งมีผลต่อการความเป็นไปได้ที่จะกระทำความผิดซ้ำและสร้างจูงใจในการทำงานเพื่อส่งเสริมให้ยินยอมปฏิบัติตามเงื่อนไขการปล่อยตัว

- จัดทำสำเนาแผนการกลับคืนสู่สังคมให้เยาวชนแต่ละรายรวมทั้งข้อกำหนดและเงื่อนไขในการปล่อยตัว และอธิบายให้เยาวชนฟังอย่างชัดเจน และต้องทำให้แน่นอนใจว่าเยาวชนเข้าในในแผนดังกล่าว

**ทรัพยากรที่ใช้ในการสอดส่องดูแลของชุมชนจะต้องมีการจัดเตรียมให้แกเยาวชนทันทีที่เยาวชนได้รับการปล่อยตัวไปจากสถานควบคุมและปรับเปลี่ยนให้เหมาะสมกับความจำเป็นของเยาวชน ครอบครัว เหยื่อและความเปลี่ยนแปลงของชุมชน**

- ปฏิบัติตามข้อกำหนดในการสอดส่องดูแลจะต้องสอดคล้องกับระดับการสอดส่องดูแลด้านความเสี่ยง

- ใช้อิทธิพลของเครือข่ายชุมชนเพื่อช่วยเหลือในการดำเนินการตามกลยุทธ์ของการสอดส่องดูแล และการให้คำปรึกษาครอบครัวรวมทั้งสมาชิกในชุมชนอย่างสม่ำเสมอเพื่อร่วมกันตัดสินผลการประเมินด้านการปรับตัวของเยาวชนเมื่อกลับมาอยู่บ้านและการปรับตัวกับเพื่อนบ้าน

- ประเมินความสำเร็จของกระบวนการเปลี่ยนผ่าน/การเตรียมความพร้อมเยาวชนตามกำหนดเวลาและปรับปรุงแผนการสอดส่องดูแลให้สอดคล้องกัน

- เพื่อให้การปฏิบัติง่ายขึ้นจึงต้องระลึกว่าเยาวชนภายใต้การสอดส่องดูแลจะต้องมีระยะเวลาในการปรับตัว และต้องมั่นใจได้ว่าประเด็นที่เกี่ยวกับระยะการปรับตัวนี้มีปรากฏให้เห็น

**แผนที่ต้องดำเนินการอย่างต่อเนื่องในการดูแลจะต้องกำหนดถึงการสนับสนุนอย่างยั่งยืนในเรื่องการแก้ไขบำบัดฟื้นฟู ด้านสุขภาพจิต บริการด้านการปรับพฤติกรรมและที่อยู่อาศัยที่แน่นอน**

- การอุปถัมภ์ด้านที่อยู่อาศัยสำหรับเยาวชนที่ได้รับการปล่อยตัวในชุมชนจะต้องกำหนดเป็นนโยบายและโปรแกรมเพื่อป้องกันเยาวชนจากการเข้าสู่ที่พักฉุกเฉินหรือมิฉะนั้นก็จะกลายเป็นผู้ไร้บ้านหลังจากปล่อยตัวจากสถานควบคุม

- ต้องจัดให้มีการฝึกอบรมเจ้าหน้าที่เพื่อให้เกิดความเข้าใจและปฏิบัติงานอย่างมีประสิทธิภาพในเรื่องความจำเป็นพิเศษของเยาวชนพร้อมกับเรื่องความจำเป็นในการดูแลด้านสุขภาพจิต

- ประสานความร่วมมือกับบริการสุขภาพทางกายสำหรับเยาวชนที่ต้องการการบำบัดรักษาเป็นพิเศษ

- ต้องให้แน่นอนใจว่าเจ้าหน้าที่ภาคสนามรับทราบถึงวิธีการติดตามผู้ที่ติดสารเสพติดและวิธีการปฏิบัติกับเยาวชนเพื่อการแก้ไขบำบัดฟื้นฟูเมื่อถึงเวลาที่เหมาะสม

**แผนต่อเนื่องในการพัฒนาพฤติกรรมทางสังคมที่พึงประสงค์จะต้องรวมการแทรกแซงช่วยเหลือด้านพฤติกรรมด้านกระบวนการคิด โอกาสในการพัฒนาทักษะและการช่วยเหลือทางสังคม**

- ให้แน่นอนว่าการจัดหาและการเข้าถึงการแทรกแซงช่วยเหลือด้านพฤติกรรมด้านกระบวนการคิดเป็นเรื่องของชุมชนและเป็นประเด็นของครบครัว

- สนับสนุนกิจกรรมด้านพฤติกรรมที่พึงประสงค์ ที่ส่งเสริมให้ครอบครัวทั้งหมดเข้าร่วมและเสริมสร้างความเข้มแข็งของชุมชน

- เชื่อมโยงเยาวชนและครอบครัวเข้าสู่ชุดการเรียนรู้ของชุมชนที่เหมาะสมและสอดคล้องกับระดับทักษะ รูปแบบการเรียนรู้ และระดับการศึกษา รวมทั้งเป้าหมายทางอาชีพของพวกเขา

**๖. แรงจูงใจ (Incentives) และการแบ่งตามระดับการลงโทษ Sanctions)**

**กำหนดขอบเขตของแรงจูงใจและการลงโทษที่สามารถนำไปใช้ได้ เพื่อเป็นการเสริมแรงพฤติกรรมเชิงบวกและเพื่อกำหนดขอบเขตการละเมิดเงื่อนไขการปล่อยตัว**

* ใช้การสร้างแรงจูงใจและแรงเสริมทางบวกเพื่อที่จะสนับสนุนการยอมรับและปฏิบัติตามข้อกำหนดให้เป็นไปตามรายละเอียดและเงื่อนไขการปล่อยตัว
* จัดทำโครงสร้างการจัดการเพื่อนำไปสู่การวางข้อกำหนดในการลงโทษถ้ามีพฤติกรรมเสียหายหรือ

ละเมิดข้อกำหนดที่มีอยู่

* เพื่อให้เกิดความสอดคล้องกับเทคนิคที่นำไปใช้กับการละเมิดเงื่อนไขการปล่อยตัว จำเป็นต้องกำหนด

เงื่อนไขและความคาดหวังซึ่งสอดรับกับรูปแบบการดำเนินชีวิตให้มากที่สุดเพื่อแก้ไขพฤติกรรมและต้องกำหนดให้เป็นความรับผิดชอบของชุมชน (Community-based)

* พิจารณาถึงการเพิกถอนและการกลับเข้ารับการฝึกอบรมในที่ควบคุม เฉพาะกรณีที่รุนแรงและไม่

สามารถหาวิธีการอื่น ๆ ที่แตกต่างมาใช้สำหรับการละเมิดนั้น

7. การปล่อยตัวและการสงเคราะห์ภายหลังปล่อย (Discharge and Aftercare)

ชุมชนที่เป็นผู้มีส่วนได้ส่วนเสียจะถูกกำหนดให้เป็นผู้ที่รับผิดชอบในการจัดหาทรัพยากร ชุมชนเปรียบเสมือนสะพานเชื่อมช่องว่างซึ่งจะต้องร่วมมือทำงานกับเจ้าหน้าที่ด้านการบังคับใช้กฎหมาย และชุมชนเองจะต้องให้การสนับสนุนต่อเนื่องถึงแม้คำพิพากษาของศาลมีอันสิ้นสุดลง

* จัดการให้มีการประเมินชุมชนเพื่อกำหนดทรัพยากรชุมชนและค้นหาช่องว่างการบริการ
* ให้แน่นอนใจว่าโปรแกรมการป้องกันพื้นฐานถูกนำมาใช้ในการพิจารณาสำหรับการให้บริการล่วงหน้า
* สร้างให้สมาชิกในชุมชนมีความสามารถในการเข้าไปจัดการกับผู้ได้รับการปล่อยตัวเสมือนเป็นผู้รับผิดชอบประสานงานเพื่อสร้างความปลอดภัยให้สังคม ให้โอกาสกับสมาชิกในชุมชนได้เข้าไปช่วยเหลือตามแผนยุทธศาสตร์ซึ่งเป็นนโยบายของชุมชน พัฒนาทรัพยากรในการช่วยเหลือผู้ที่ได้รับการปล่อยตัวกลับคืนสู่สังคม และขยายบริการของชุมชน

**หมายเหตุ** แปลจากเอกสาร

<https://www.michigan.gov/documents/dhs/Michigan_Youth_Re-entry_Model_420255_7>. pdf